text: Beboerne: Brug for information
  04 juli 2016 kl. 20.38
  Beboerne på Stensgårdsvej i Esbjerg glæder sig over, at kvarteret får del i 75 millioner kroner, som Realdania vil bruge til tre kvarterer på ghettolisten.
  TV SYD har talt med flere afdelingsformænd. De er enige om, at der er brug for mere information – både i bebyggelsen og til resten af byen.
  - Folk i Esbjerg skal have at vide, at det faktisk er et dejligt område, og det bliver dejlige boliger vi får, siger Ingelise Bangsholt til TV SYD.
  Hendes mand, der er formand i afdeling 18, Nils Bangsholt, taler bl.a. om, at der er behov for at nogle beboere af anden etnisk herkomst end dansk, får informationer om, hvor dan danske familier opdrager deres børn.
  - Vi kan altid bruge penge herude, for der er jo meget, der skal lavet, siger Elva Lyth, formand i afdeling 8.
  Real Dania har afsat 75 millioner kroner til at udvikle ideer, som kan fjerne tre udsatte kvarterer i tre kommuner i Danmark fra ghetto-listen.  Udviklingsfasen er sat til at være frem til 2020. Den vil indeholde både sociale og fysiske tiltag.
  